text: Truede med oversavet jagtgevær
  05 september 2011 kl. 09.43
  To mænd på 30 og 27 år fremstilles i grundlovsforhør, sigtet for trusler med et oversavet jagtgevær på Almstokvej i Billund.
  Det var gammel uvenskab - og muligvis strid om penge og tyvekoster - der førte til at opgør på Almstokvej i løbet af søndag. De to mænd truede to andre mænd - på 31 og 27 år - med jagtgeværet, som vidner har forklaret var ladt.
  De to mænd, som truede, blev anholdt ved 13-tiden søndag. 
  Politiet har efter anmeldelsen ransaget ejendommen på Almstokvej. 
  Der blev fundet tyvekoster på stedet, oplyser vicepolitikommissær Søren Ravn.
  